
Ίδρυση Εργαστηρίου Πειραματικής Χειρουργικής και Χει¬ 
ρουργικής Έρευνας στην Ιατρική Σχολή του Πανεπιστη¬ 
μίου Αθηνών και καθορισμός του εσωτερικού του κανονι¬ 
σμού». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 50 παρ. 1 και7παρ.5τουΝ. 1268/1982 «Για 
τη δομή και λειτουργία των Ανωτάτων Εκπαιδευτικών Ιδρυμά¬ 


των (Α' 87)», όπως η τελευταία αυτή διάταξη τροποποιήθηκε 
με το άρθρο 48 παρ. 2 του Ν. 1404/1983, «Δομή και λειτουρ¬ 
γία των Τεχνολογικών Εκπαιδευτικών ιδρυμάτων» (Α' 173). 

β)Του άρθρου 19 παρ. 2 του Ν.1735/1987 (Α 195). 

γ) Του άρθρου 29Α του Ν. 1558/85 (Α' 137) όπως αυτό 
προσετέθη με το άρθρο 27 του Ν.2081 /92 (Α' 154). 

δ) Των άρθρων 4 και 5 του Ν.1197/1981 (Α'240). 

2. Τη γνώμη της Γενικής Συνέλευσης της Ιατρικής Σχολής 
του Πανεπιστημίου Αθηνών (συνεδρίαση 1 /3/94). 

3. Το αριθμ. 12049/2332/12.4.1994 έγγραφο του Πανεπι¬ 
στημίου Αθηνών με το οποίο βεβαιώνεται ότι από τις διατάξεις 
του παρόντος διατάγματος δεν προκαλεΐται καμία δαπάνη. 

4. Την αριθμ. 469/1994 γνωμοδότηση του Συμβουλίου της 
επικράτειας, με πρόταση των Υπουργών Προεδρίας της Κυ¬ 
βέρνησης, Γεωργίας και Εθνικής Παιδείας και θρησκευμά¬ 
των, αποφασίζουμε: 

Αρθρο 1 
Ίδρυση 

1. Ιδρύεται στην Ιατρική Σχολή του Πανεπιστημίου Αθηνών, 
Εργαστήριο Πειραματικής Χειρουργικής και Χειρουργικής 
Έρευνας το οποίο καλύπτει διδακτικές, ερευνητικές και νο¬ 
σηλευτικές ανάγκες σε θέματα πειραματικής εφαρμογής σε 
πειραματόζωα νέων εγχειρητικών τεχνικών. 

2. Το Εργαστήριο απαρτίζεται από τις εξής επί μέρους ειδι¬ 
κές μονάδες: 

α) Τον ΟΙκο Πειραματοζώων, στον οποίο εκτρέφονται ή φι¬ 
λοξενούνται τα πειραματόζωα, όπως μύες, επίμυες, κόνικλοι, 
σκύλοι, χοίροι και άλλα πειραματόζωα. 

β) Την Βιοχημική μονάδα, στην οποία διενεργούνται οι 
απαιτούμενες βιοχημικές εξετάσεις. 

Υ) Την Ακτινολογική μονάδα, στην οποία διενεργούνται αγ¬ 
γειογραφίες, πυελογραφίες, ακτινογραφίες και βαριούχοι 
υποκλυσμοί σε πειραματόζωα. 

δ) Τη Μονάδα Χειρουργείων, στην οποία διενεργούνται οι 
χειρουργικές επεμβάσεις στα πειραματόζωα και η οποία απο- 
τελείται από: (ϊ) το άσηπτο χειρουργείο, όπου εκτελούνται 
χρόνια πειράματα με άσηπτες συνθήκες, (Β) το σηπτικό χει¬ 
ρουργείο, όπου γίνονται τα οξέα πειράματα και (II) τη μονάδα 
υποστήριξης, που περιλαμβάνει πλυντήρια ρούχων, εργα¬ 
λείων και κλιβάνους αποστείρωσης. 

ε) Τη Μονάδα Ηλεκτρονικών Οργάνων, η οποία φροντίζει 
για την καλή λειτουργία και συντήρηση των ηλεκτρονικών ορ¬ 
γάνων που χρησιμοποιούνται στη διάρκεια των πειραμάτων 
καθώς και των μηχανολογικών εγκαταστάσεων του χώρου 
στέγασης του Εργαστηρίου. 

3. Το Εργαστήριο εντάσσεται στον τομέα Χειρουργικής. 

Αρθρο 2 

Εσωτερικός Κανονισμός 

Το Εργαστήριο λειτουργεί σύμφωνα με όσα ορίζονται στα 
επόμενα άρθρα. 

Αρθρο 3 
Αποστολή 

Το Εργαστήριο έχει ως αποστολή: 

α) την κάλυψη διδακτικών, ερευνητικών και νοσηλευτικών 
αναγκών, σε προπτυχιακό και μεταπτυχιακό επίπεδο σπου¬ 
δών της Ιατρικής Σχολής καθώς και των άλλων Σχολών και 
Τμημάτων του Πανεπιστημίου Αθηνών στα αντικείμενα του 
Εργαστηρίου, όπως αυτά προσδιορίζονται στο άρθρο 1. 

β) Την εκτέλεση πειραματικών ερευνητικών προγραμμάτων 
από μέλη ΔΕΠ ή άλλους ερευνητές με σκοπό τη μελέτη και 
αναζήτηση νέων τεχνικών και μεθόδων. 

γ) Την εκπαίδευση νέων ιατρών ή φοιτητών στις καθ’ ημέρα 
ή σε νέες εγχειρητικές τεχνικές. 

δ) Τη συνεργασία και ανταλλαγή επιστημονικών γνώσεων 
με άλλα ακαδημαϊκά ή ερευνητικά ιδρύματα της ημεδαπής ή 
της αλλοδαπής. 

ε) Την οργάνωση σεμιναρίων, συμποσίων, συνεδρίων, δια¬ 
λέξεων με σκοπό την ενημέρωση του ιατρικού και λοιπού 
προσωπικού πάνω σε νέες εγχειρητικές τεχνικές. 

Αρθρο 4 
Προσωπικό 

1. Το προσωπικό του Εργαστηρίου απαρτίζεται από: 

α) Το διευθυντή και μέλη ΔΕΠ της Ιατρικής Σχολής που το 
γνωστικό τους αντικείμενο εμπίπτει στα διδακτικά, ερευνη¬ 
τικά και νοσηλευτικά ενδιαφέροντα του Εργαστηρίου. 

β) Ειδικευμένους ή ειδικευόμενους ιατρούς, νοσηλευτές 
και λοιπούς επιστήμονες. 

γ) Μέλη του Ειδικού Διοικητικού και Τεχνικού προσωπικού 
και 

δ) Υγειονομικό και λοιπό προσωπικό. 

2. Στο Εργαστήριο μπορούν να απασχοληθούν μέλη ΔΕΠ 
άλλων Ιατρικών Σχολών ή Σχολών Επιστημών Υγείας ή άλλων 
Ανωτάτων Ιδρυμάτων, καθώς και ιατροί Νοσηλευτικών Ιδρυ¬ 
μάτων ή άλλοι ερευνητές. 

Αρθρο 5 

Διοίκηση - Αρμοδιότητες 

1. Το Εργαστήριο διευθύνεται από το διευθυντή του, που 
είναι μέλος ΔΕΠ της Ιατρικής Σχολής και ορίζεται σύμφωνα με 
το άρθρο 28 παρ. 22 του Ν. 2083/1992. 

2. Ο διευθυντής ασκεί τις αρμοδιότητες που ορίζει το άρ¬ 
θρο 7 παρ. 4 του Ν. 1268/1982 και επί πλέον. 

α) Καταρτίζει και εισηγείται στα αρμόδια όργανα της Ιατρι¬ 
κής Σχολής και του Νοσοκομείου στο οποίο εγκαθίσταται, το 
πρόγραμμα λειτουργίας του Εργαστηρίου και μεριμνά για την 
εφαρμογή του. 

β) Διαχειρίζεται κάθε έσοδο που περιέχεται στο Εργαστή¬ 
ριο σύμφωνα με τις ισχύουσες διατάξεις. 

γ) Μεριμνά για τη στελέχωση του Εργαστηρίου με το ανα¬ 
γκαίο προσωπικό. 

δ) Μεριμνά για την κατανομή των πόρων, 
ε) Υποβάλλει τον ετήσιο απολογισμό των δραστηριοτήτων, 
στ) Εισηγείται τους υπεύθυνους αναλωσίμων υλικών και κι¬ 
νητού εξοπλισμού. 

ζ) Υπογράφει κάθε εξερχόμενο έγγραφο. 

3. Για κάθε ειδική μονάδα του Εργαστηρίου μπορεί να ορί¬ 
ζεται υπεύθυνος από τη Γ ενική Συνέλευση της ακαδημαϊκής 
μονάδος στην οποία ανήκει το Εργαστήριο, ύστερα από εισή¬ 
γηση του διευθυντή. Τα κριτήρια εκλογής αφορούν κυρίως 
την επιστημονική δραστηριότητα των υποψηφίων στο αντι¬ 
κείμενο με το οποίο ασχολείται η συγκεκριμένη μονάδα. 


’Αρθρο 6 

Εγκατάσταση - Λειτουργία 

1. Το Εργαστήριο λειτουργεί σε χώρους που ήδη έχουν πα- 
ραχωρηθεί από την Β' Προπαιδευτική Χειρουργική Κλινική 
της Ιατρικής Σχολής. Στο χώρο εγκατάστασης υπάρχει πινα¬ 
κίδα με τον τίτλο του Εργαστηρίου και το ονοματεπώνυμο του 
διευθυντή. 

2. Χρήση των εγκαταστάσεων του Εργαστηρίου έχουν τα 
μέλη του προσωπικού του άρθρου 4 του παρόντος. Το ωράριο 
εργασίας του προσωπικού του Εργαστηρίου είναι αυτό που 
προβλέπεται για κάθε κατηγορία από τις ισχύουσες διατάξεις. 
Σε έκτακτες περιπτώσεις που ειδικές ανάγκες ορισμένων 
ερευνητικών πρωτοκόλλων το επιβάλλουν μπορεί το συνο¬ 
λικό εβδομαδιαίο ωράριο απασχόλησης να διαφοροποιείται 
κατά τις εργάσιμες ημέρες με ανακατανομή του χρόνου απα¬ 
σχόλησης. 

3.0 διευθυντής έχει την ευθύνη για την εν γένει λειτουργία 
του Εργαστηρίου, τη χρησιμοποίηση οργάνων και υλικών, την 
παραμονή εργαζομένων σε χώρους όπου πραγματοποιούνται 
πειραματικές εργασίες και στους οποίους τηρούνται ειδικοί 
κανόνες ασφαλείας. Για κάθε ερευνητική πειραματική εργα¬ 
σία ο διευθυντής ενημερώνεται πριν από τη διεξαγωγή της και 
καθορίζει μέσα στα πλαίσια της αποστολής την προτεραιό¬ 
τητα στη χρησιμοποίηση οργάνων και χώρων σε περίπτωση 
που δεν υπάρχει σχετική απόφαση. 

4. Η χρησιμοποίηση ειδικών οργάνων επιτρέπεται μόνο στο 
προσωπικό του Εργαστηρίου ή ερευνητές που έχουν ειδική 
επί των οργάνων εκπαίδευση. Κινητά όργανα και σκεύη, τα 
οποία παραδίδονται για τη διεξαγωγή ερευνητικής πειραματι¬ 
κής εργασίας, επιστρέφονται μετά τη χρησιμοποίησή τους 
στην κατάσταση που είχαν παραδοθεί. 

5. Με εισήγηση του διευθυντή στα αρμόδια όργανα του 
Ιδρύματος είναι δυνατή η πρόσληψη διακεκριμένων επιστη¬ 
μόνων σε τομείς σχετικούς με τις διδακτικές, ερευνητικές και 
νοσηλευτικές δραστηριότητες του Εργαστηρίου, σύμφωνα με 
τις διατάξεις του άρθρου 18 παρ. 2 του Ν. 1269/1982. 

Άρθρο 7 

Λειτουργία του Οίκου Πειραματοζώων 

1. Η ευθύνη για τη διατροφή, τη διανομή, την υγιεινή κατά¬ 
σταση, τη διακίνηση, την προεγχειρητική αγωγή και τη μετεγ¬ 
χειρητική παρακολούθηση των πειραματοζώων ανήκει στον 
κτηνίατρο του Εργαστηρίου ή, σε περίπτωση απουσίας ή κω¬ 
λύματος, στο διευθυντή του Εργαστηρίου, οι οποίοι συνεργά¬ 
ζονται, για το σκοπό αυτό, με τον κύριο ερευνητή. 

2. Στόχος του Εργαστηρίου είναι η ανάπτυξη αποικιών από 
τα πλέον συχνά χρησιμοποιούμενα πειραματόζωα. Μέχρις 
ότου επιτευχθεί αυτό, η προμήθειά τους θα γίνεται από τις 
νόμιμες πηγές της εγχωρίου αγοράς ή του εξωτερικού. Απα¬ 
γορεύεται η χρησιμοποίηση αγοραίων σκύλων και γατών και 
γενικά αδέσποτων ζώων. 

- 3.0 Οίκος Πειραματοζώων διέπεται ως προς τη λειτουργία 
του και την προστασία των πειραματοζώων από τις διατάξεις 
του Ν. 1197/1981 (Α' 210) και τις διατάξεις του Π.Δ. 160/ 
1991 (Α' 64). 

α) Η θερμοκρασία, η υγρασία και ο αερισμός διατηρούνται 
σύμφωνα με τις ισχύουσες και απαιτούμενες προδιαγραφές. 
Η διάρκεια του φωτισμού καθορίζεται ανάλογα με το είδος 
του πειραματοζώου και τις ανάγκες του ερευνητικού πρωτο¬ 
κόλλου. Οι διαστάσεις των κλωβών των πειραματοζώων πρέ¬ 
πει να συμφωνούν με τα καθοριζόμενα από την ελληνική και 
διεθνή νομοθεσία. 

β) Η διατροφή των πειραματοζώων γίνεται με τυποποιη¬ 
μένη τροφή του εμπορίου. Δεν επιτρέπεται η χρησιμοποίηση 
υπολειμμάτων τροφών από οπουδήποτε και εάν προέρχονται. 
Ο κτηνίατρος του Εργαστηρίου, σε συνεργασία με τον ερευ¬ 
νητή, ρυθμίζει τη διατροφή σε ειδικές περιπτώσεις (χορήγηση 
γάλακτος, νωπού κρέατος, κονσέρβας κ.λπ.). Η επιπλέον της 

κανονικής διατροφής δαπάνη βαρύνει τον ερευνητή. 

V) Όταν κρίνεται απαραίτηση η χορήγηση φαρμάκων τις 
βραδυνές ώρες ή στη διάρκεια εορτών και αργιών ή όταν το 
ερευνητικό πρωτόκολλο επιβάλλει τη χορήγηση των φαρμά¬ 
κων τις ώρες και ημέρες αυτές, τότε ο κτηνίατρος αναθέτει 
στο ζωοκόμο την έκτακτη απασχόλησή του για τη χορήγηση 
των φαρμάκων. Στις περιπτώσεις αυτές η έκτακτη αυτή απα¬ 
σχόληση του ζωοκόμου επιβαρύνει τον ερευνητή. Συνιστάται 
σε όλους τους ερευνητές η κατά τον πλέον λεπτό, στοργικό 
και ανθρωπιστικό τρόπο αντιμετώπιση όλων ανεξαιρέτως των 
πειραματοζώων, καθόσον τα αποτελέσματα της εργασίας 
τους εξαρτώνται από τον τρόπο αντιμετώπισης των πειραμα- 
τοζώων. Ο κτηνίατρος επιβλέπει και παρακολουθεί πιστά την 
εφαρμογή των αρχών αυτών σε συνδυασμό με όσα περιλαμ¬ 
βάνονται στην διακήρυξη του ΗβίείπΚί, τις οδηγίες της ΕΟΚ 
και την Εθνική Νομοθεσία. Ερευνητής που δεν συμμορφώνε¬ 
ται με τις αρχές αυτές θα διακόπτει το ερευνητικό του πρό¬ 
γραμμα. Επί πλέον εκπαιδεύει το παραϊατρικό προσωπικό 
που ασχολείται με την περιποίηση ή τη νοσηλεία και περί¬ 
θαλψη των πειραματοζώων και καθοδηγεί τους ερευνητές 
στην αντιμετώπιση των πειραματοζώων και στη χρήση ειδικών 
τεχνικών. 

Το Εργαστήριο θεωρεί πρωταρχικής σημασίας την ανθρω¬ 
πιστική μεταχείριση και διαβίωση όλων ανεξαιρέτως των ζώων 
και δεν μεροληπτεί για ειδική φροντίδα ουδεμίας κατηγορίας 
πειραματοζώων. Η όλη ευθύνη για τη διαβίωση και τη μεταχεί¬ 
ριση των πειραματοζώων ανήκει στον κτηνίατρο και καμμία 
έξωθεν συμμετοχή, συμβολή ή συμβουλή γίνεται αποδεκτή ή 
επιτρέπεται εκτός από όσες προέρχονται από τα κατά νόμον 
αρμόδια όργανα, που ορίζονται για την επίβλεψη των οίκων 
πειραματοζώων ή από επιστημονικούς φορείς της Ελλάδος ή 
του εξωτερικού με αναγνωρισμένη εμπειρία στο θέμα αυτό. 

δ) Ζώα που πεθαίνουν αιφνίδια φυλάσσονται, με μέριμνα 
του ζωοκόμου, στον ψυκτικό θάλαμο μέχρις ότου ειδοποιηθεί 
ο ερευνητής και αποφασίσει για την περαιτέρω τύχη τους. 

ε) Η ευθανασία όλων των ζώων γίνεται με τη χορήγηση με¬ 
γάλης δόσης υπνωτικού φαρμάκου, με την επίβλεψη του κτη¬ 
νίατρου ή απόλυτα εξειδικευμένου προσώπου. Για τα μεγάλα 
ζώα χορηγείται ενδοφλέβια μεγάλη δόση βαρβιτουρικών μετά 
τη χορήγηση προνάρκωσης, ενώ η ευθανασία μικροτέρων 
ζώων γίνεται σε ατμόσφαιρα αιθέρα ή διοξειδίου του άν¬ 
θρακα. 

Αρθρο 8 

Διαδικασία εκτέλεσης πειραματικών εργασιών 

1 ■ Για την εκτέλεση πειραματικής εργασίας από ερευνητές 
που δεν είναι μέλη του Εργαστηρίου, χορηγείται άδεια μετά 
από σχετική αίτηση στην οποία αναφέρονται ο σκοπός της 
εργασίας, το χρονοδιάγραμμα, οι χειρουργικές τεχνικές που 
θα χρησιμοποιηθούν ή χρησιμοποίηση ή μη οργάνων που δεν 
διαθέτει το Εργαστήριο και ο προϋπολογισμός της δαπάνης 
που θα απαιτηθεί. Η άδεια χορηγείται από τον τομέα Χειρουρ¬ 
γικής, ύστερα από εισήγηση του Διευθυντή του Εργαστη¬ 
ρίου. 

2. Τα πειράματα στα οποία χρησιμοποιούνται πειραματό¬ 
ζωα, εκτός μυών και επιμϋων, διακρίνονται σε οξέα και σε 
χρόνια: 

α) Οξέα πειράματα είναι αυτά στα οποία δεν καταβάλλεται 
ιδιαίτερη φροντίδα ασηψίας και το πειραματόζωο υποβάλλε¬ 
ται σε ευθανασία την ίδια μέρα που γίνεται το πείραμα. Πειρα¬ 
ματόζωο που υποβλήθηκε σε σηπτικό πείραμα δεν επανέρχε¬ 
ται στον Οίκο Πειραματοζώων. 

β) Χρόνια πειράματα είναι εκείνα στα οποία οποιαδήποτε 
χειρουργική προσπέλαση γίνεται με άσηπτες συνθήκες. Το 
πειραματόζωο μπορεί να φιλοξενηθεί εκ νέου στον Οίκο Πει- 
ραματοζώων για όσο χρονικό διάστημα προβλέπτει το ερευ¬ 
νητικό πρωτόκολλο. 

3.0 προγραμματισμός πειράματος που απαιτεί τη χρησιμο¬ 


ποίηση των Χειρουργείων γίνεται έγκαιρα με τη συμπλήρωση 
ειδικού εντύπου από τον ερευνητή. Ο κτηνίατρος δίνει ειδική 
εντολή στο ζωοκόμο για την κατάλληλη προεγχειρητική ετοι¬ 
μασία του ζώου. 

4. Τα μεγάλα πειραματόζωα, μετά την έναρξη της αναισθη¬ 
σίας διασωληνώνονται. Το είδος της αναισθησίας εξαρτάται 
από τη διάρκεια του πειράματος και τις ειδικές απαιτήσεις του 
πρωτοκόλλου. 

5. Ο ερευνητής οφείλει να προσέρχεται έγκαιρα για την 
έναρξη του πειράματος. Σε περίπτωση καθυστέρησης λόγω 
απροόπτου κωλύματος ενημερώνεται έγκαιρα το προσωπικό 
του Εργαστηρίου. Εάν παρέλθει μία ώρα από την προγραμμα¬ 
τισμένη έναρξη του πειράματος και ο ερευνητής δεν έχει ει¬ 
δοποιήσει, ο κτηνίατρος διακόπτει τη νάρκωση, ανανήπτει το 
πειραματόζωο και το επιστρέφει στον Οίκο Πειραματοζώων. 
Η σχετική δαπάνη βαρύνει τον ερευνητή. 

6. Κατά τον προγραμματισμό του πειράματος ο ερευνητής 
καθορίζει: 

α) Την ειδική προεγχειρητική ετοιμασία του ζώου (δίαιτα, 
φάρμακα, περιοχές ξυρίσματος). 

β) Τις πιθανές παρεκλίσεις από το σύνηθες πρωτόκολλο 
προανάρκωσης και νάρκωσης. 

γ) Το είδος της επέμβασης και τα ειδικά εργαλεία που πιθα¬ 
νόν να απαιτηθούν. 

δ) Τα ειδικά υλικά τα οποία πιθανόν να χρειασθεί (μοσχεύ¬ 
ματα, ράμματα κ.λπ.). 

ε) Την ανάγκη για παρακολούθηση και καταγραφή βιολογι¬ 
κών παραμέτρων με τη χρησιμοποίηση ηλεκτρονικών οργά¬ 
νων. Παραδίδεται στο ηλεκτρονικό πρωτόκολλο με πλήρεις 
οδηγίες σχετικά με το είδος των παραμέτρων, τη συχνότητα 
καταγραφής τους και τα ειδικά όργανα που θα απαιτηθούν. 

στ) Την πιθανή λήψη ακτινογραφιών ή την εκτέλεση ειδικών 
ακτινολογικών εξετάσεων όπως αγγειογραφία κ,λπ. 

η) Τις απαιτήσεις της μετεγχειρητικής αγωγής (αντιβίωση, 
παυσίπονα, διατροφή, αφαίρεση ραμμάτων, χορήγηση ειδι¬ 
κών φαρμάκων, παρακολούθηση της θερμοκρασίας, λήψεις 
δειγμάτων αίματος, ούρων και κοπράνων για εξετάσεις κ.λπ.). 

7. Εφόσον στη διάρκεια της επέμβασης, της επανεγχείρη- 
σης ή της νεκροτομής ληφθούν τεμαχίδια για ιστολογική εξέ¬ 
ταση, η φροντίδα για την εξεύρεση Παθολογοανατόμου ανή¬ 
κει στον ερευνητή. 

8.0 ερευνητής οφείλει να προσκομίζει τα ειδικά υλικά που 
απαιτούνται από το ερευνητικό του πρωτόκολλοο στις περι¬ 
πτώσεις που αυτά δεν μπορούν να εξευρεθούν από το Εργα¬ 
στήριο. 

9. Οποιαδήποτε επανεξέταση του πειραματοζώου όσο 
απλή ή βραχεία και αν είναι, εφόσον απαιτεί νάρκωση, πρέπει 
να προγραμματίζεται και το πειραματόζωο να οδηγείται στο 
χειρουργείο χωρίς τη λήψη τροφής από την προηγούμενη 
ημέρα. 

10. Εάν το πειραματόζωο παρουσιάσει επιπλοκή που είναι/ 
συμβατή με τη ζωή (αιμορραγία, μικρή διάσπαση τραύματος)/ 
τότε καταβάλλεται κάθε προσπάθεια από το προσωπικό του 
Εργαστηρίου να ενημερωθεί αμέσως ο ερευνητής. Εάν αυτό 
είναι αδύνατο μέσα σε εύλογο χρονικό διάστημα, τότε η αντι¬ 
μετώπιση του πειραματόζωου γίνεται από το επιστημονικό 
προσωπικό του Εργαστηρίου. Εάν η επιπλοκή θεωρείται 
ασύμβατη με την επιβίωση του πειραματοζώου (π.χ. καθολική 
εκσπλάχνωση) τότε μετά από ενημέρωση του ερευνητή, το 
ζώο υποβάλλεται σε ευθανασία και φυλάσσεται στο ψυκτικό 
θάλαμο μέχρις ότου δοθούν οδηγίες για την τελική διάθεσή 
του. 

11. Πειραματόζωα που παρουσιάζουν ως επιπλοκές εκτε¬ 
ταμένες επιμολύνσεις (περιτονίτιδα, πυοθώρακα, σήψη), 
υποβάλλονται σε ευθανασία με ευθύνη του κτηνιάτρου, μετά 
από σχετική ενημέρωση του ερευνητή. 

12. Οι δαπάνες εκτέλεσης των διαφόρων ερευνητικών ερ¬ 
γασιών βαρύνουν τους ερευνητές οι οποίοι έχουν την ευθύνη 

της εξεύρεσης πηγών χρηματοδότησης (Πανεπιστήμιο, 
Εθνικό Ίδρυμα Ερευνών, Υπουργεία, διεθνείς οργανισμοί). Η 
κοστολόγηση των διαφόρων δαπανών για την εκτέλεση των 
πειραματικών εργασιών γίνεται ανάλογα με τις ειδικές ανά¬ 
γκες και τις απαιτήσεις κάθε πρωτοκόλλου. Πριν από την 
έναρξη οποιουδήποτε ερευνητικού προγράμματος, ο ερευνη¬ 
τής ενημερώνεται για το κατά προσέγγιση κόστος της ερευ¬ 
νητικής του εργασίας. Χρεώσεις όπως η συνήθης διατροφή 
των πειραματοζώων γίνεται βάσει του μέσου όρου της ποσό¬ 
τητας τροφής, που καταναλώνεται από κάθε είδος πειραμα¬ 
τόζωο. Ο ερευνητής χρεώνεται επίσης και με ποσό για κάθε 
ιατρική πράξη. Πριν από την έναρξη του ερευνητικού προ¬ 
γράμματος, ο ερευνητής προκαταβάλλει το πιθανόν κόστος 
της εργασίας του. Στο τέλος κάθε μήνα χορηγείται σε όλους 
τους ερευνητές λεπτομερής αναλυτική κατάσταση των δαπα¬ 
νών. 

13. Το Εργαστήριο ουδεμία αστική ή άλλη ευθύνη φέρει για 
απώλειες πειραματοζώων ή στοιχείων των ερευνητικών προ¬ 
γραμμάτων που οφείλονται σε απρόβλεπτες αιτίες ή σε φυσι¬ 
κές ή βίαιες καταστάσεις. 

14. Εργασίες ή ανακοινώσεις που προέρχονται από πρωτό¬ 
κολλα που ολοκληρώθηκαν στο Εργαστήριο, οφείλουν να 
αναφέρουν τον τόπο διενέργειας της έρευνας. 

Αρθρο 9 
Πόροι 

1. Οι πόροι του Εργαστηρίου προέρχονται από: 
α) Πιστώσεις του τακτικού προϋπολογισμού ή του προγράμ¬ 
ματος δημοσίων επενδύσεων ή της ιδιαίτερης περιουσίας του 
Πανεπιστημίου και οι οποίες χορηγούνται σύμφωνα με τις κεί¬ 
μενες διατάξεις, 
β) Ερευνητικά κονδύλια. 

γ) Κληρονομιές, κληροδοτήματα, δωρεές και κάθε άλλη οι¬ 
κονομική ενίσχυση που προέρχεται από ημεδαπά ή αλλοδαπά 
φυσικά και νομικά πρόσωπα προς το Πανεπιστήμιο Αθηνών 
για το Εργαστήριο εφόσον δεν τίθενται όροι που αντιβαίνουν 
στο σκοπό του Εργαστηρίου και του Πανεπιστημίου Αθηνών, 
δ) Κάθε άλλη πηγή. 

Αρθρο 10 
Τηρούμενα βιβλία 

Το Εργαστήριο τηρεί τα ακόλουθα βιβλία και στοιχεία: 
α) Ημερολόγιο πειραμάτων, του οποίου οι σελίδες είναι 
αριθμημένες και θεωρημένες από το διευθυντή του Εργαστη¬ 
ρίου και στο οποίο καταχωρούνται τα πειράματα που γίνονται. 
Ειδικότερα αναφέρεται η ημερομηνία, το ονοματεπώνυμο 
του ερευνητού και των συνεργατών του και συνοπτική περι¬ 
γραφή του πειράματος. 

β) Βιβλία εισαγωγής και διάθεσης πειραματοζώων: Αναγρά¬ 
φεται ο αύξοντας αριθμός, η ημερομηνία εισόδου κάθε πει- 
ραματοζώου, ο προμηθευτής αυτού, ο ερευνητής στον οποίο 
διατίθεται το πειραματόζωοο και η ημερομηνία θανάτου του. 
Τηρείται ξεχωριστό βιβλίο για κάθε είδος πειραματοζώων. 

γ) Βιβλίο ημερήσιας διατροφής πειραματοζώων: Καταγρά¬ 
φονται κάθε ημέρα ο αριθμός των πειραματοζώων, που δια- 
τρέφονται και ο ερευνητής στον οποίο ανήκουν. 

δ) Βιβλίο λογιστικής παρακολούθησης, όπου καταχωρού- 
νται τα έσοδα και τα έξοδα του Εργαστηρίου στη διάρκεια της 
χρήσης. 

ε) Φάκελλος παραστατικών στον οποίο αρχειοθετούνται 
όλα τα αποδεικτικά στοιχεία εσόδον - εξόδων, 
στ) Φάκελλος ερευνητικών πρωτοκόλλων, 
ζ) Πρωτόκολλο εισερχόμενης - εξερχόμενης αλληλογρα¬ 
φίας 

η) Βαθμολόγιο φοιτητών 
θ) Βιβλίο περιουσιακών στοιχείων 
ι) Κατάλογος επιστημονικών οργάνων 
ια) Βιβλίο μεταβολών προσωπικού. 


ιβ) Κάθε άλλο βιβλίο ή στοιχείο που προβλέπεται από την 
ισχύουσα νομοθεσία ή κρίνεται απαραίτητο. 

Στον Υπουργό Εθνικής Παιδείας και θρησκευμάτων αναθέ¬ 
τουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 21 Νοεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΓΕΩΡΠΛΣ 

ΑΝ. Π ΕΠΟΝΗΣ Γ. ΜΟΡΑΠΉΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Γ. ΠΑΠΑΝΔΡΕΟΥ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 362 (2) 

Σύσταση ειδικής προσωρινής θέσης στο Παιδαγωγικό Ινστι¬ 
τούτο. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου Ιθπαρ. 2 του Ν. 1771/1988 (Α71), σε συν¬ 
δυασμό με αυτές των άρθρων 44 παρ. 4 και 32 παρ. 2 του Ν. 
1268/1982 (Α87), όπως αυτό αντικαταστάθηκε με το άρθρο 
49 παρ. 11 του Ν. 1404/1983 (Α173). 

β) Των άρθρων 25 και 27 παρ. 3 του Ν. 1566/1985 (Α167), 
όπως αυτό συμπληρώθηκε με το άρθρο 8 παρ. 6 του Ν. 2158/ 
1993 (Α109). 

γ) Του άρθρου 19 παρ. 2 του Ν. 1735/1987 (Α' 195). 

δ) Του άρθρου 29Α του Ν. 1558/1985 (Α' 137), το οποίο 
προστέθηκε με το άρθρο 27 του Ν. 2081 /1992 (Α' 154). 

2. Τη γνώμη του Συντονιστικού Συμβουλίου του Παιδαγωγι¬ 
κού Ισντιτούτου (συνεδρίαση 4.3.1994). 

3. Τις από 29.3.1990 και 21.1.1994 αιτήσεις του Χρήστου 
Ραγιαδάκου μέλους ΔΕΠ της βαθμίδας επίκουρου καθηγητή 
του Πανεπιστημίου Κρήτης για μετάταξή του στο Παιδαγω¬ 
γικό Ινστιτούτο. 

4. Το γεγονός ότι από την έκδοση του παρόντος δεν προκα- 
λείται επιβάρυνση του κρατικού προϋπολογισμού λόγω μετα¬ 
φοράς υπαρχούσης πιστώσεως από το Πανεπιστήμιο Κρήτης 
(φορέας 19-310) στο Παιδαγωγικό Ινστιτούτο (φορέας 19 - 
130). 

5. Την αριθμ. 464/1994 γνωμοδότηση του Συμβουλίου της 
Επικράτειας μετά από πρόταση των Υπουργών Προεδρίας 
της Κυβερνήσεως και Εθνικής Παιδείας και θρησκευμάτων, 
αποφασίζουμε: 

Άρθρο μόνο 

Συνιστάται μία (1) ειδική προσωποπαγής θέση παρέδρου 
με θητεία ειδικότητας Φυσικού στο Παιδαγωγικό Ιστιτούτο 
του Υπουργείου Εθνικής Παιδείας και θρησκευμάτων για με¬ 
τάταξη στη θέση αυτή του μέλους ΔΕΠ της βαθμίδας του επί¬ 
κουρου καθηγητή του τμήματος Φυσικής του Πανεπιστημίου 
Κρήτης Χρήστου Ραγιαδάκου. 

Στον Υπουργό Εθνικής Παιδείας και θρησκευμάτων αναθέ¬ 
τουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 15 Νοεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣ/ΜΛΤΩΝ 

ΑΝ. ΠΕΠΟΝΗΣ Γ. ΠΑΠΑΝΔΡΕΟΥ 

- +- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 363 (3) 

Ίδρυση Κλινικών στο Τμήμα Νοσηλευτικής του Παν/μίου 
Αθηνών και καθορισμός του εσωτερικού τους κανονι¬ 
σμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 50 παρ. 1 και 7 παρ. 5 του Ν. 1268/82 «Για 
τη δομή και λειτουργία των ΑΕΙ» (Α’ 87), όπως η τελευταία 
αυτή διάταξη τροποποιήθηκε με το άρθρο 48 παρ. 2 του Ν. 

1404/83 «Δομή και λειτουργία των Τ.Ε.Ι.» (Α' 173). 

β) Του άρθρου 19 παρ. 2 του Ν. 1735/87 (Α’ 195). 

γ) Του άρθρου 29Α’ του Ν. 1558/85, όπως αυτό προσετέθη 
με το άρθρο 27 του Ν. 2081 /92 (Α’ 154). 

2. Τη γνώμη της Γενικής Συνέλευσης του Τμήματος Νοση¬ 
λευτικής του Πανεπιστημίου Αθηνών (συνεδριάσεις 11.9.90 
και 14.6.91). 

3. Το γεγονός ότι από τις διατάξεις του διατάγματος αυτού 
δεν προκαλεΐται δαπάνη σε βάρος του κρατικού προϋπολογι¬ 
σμού, διότι οι ιδρυόμενες με το άρθρο 1 του παρόντος διατάγ¬ 
ματος Κλινικές θα εγκατασταθούν και θα λειτουργήσουν σε 
διαθέσιμους χώρους και κλίνες υφισταμένων νοσοκομείων. 

4. Την 415/1994 γνωμοδότηση του Συμβουλίου της Επι¬ 
κράτειας με πρόταση των Υπουργών Προεδρίας της Κυβέρ¬ 
νησης και Εθνικής Παιδείας και θρησκευμάτων, αποφασί¬ 
ζουμε: 

Άρθρο 1 
Ίδρυση 

Ιδρύονται στο Τμήμα Νοσηλευτικής του Πανεπιστημίου 
Αθηνών οι εξής Κλινικές: 

α) Κλινική Εντατικής Νοσηλείας, η οποία εξυπηρετεί τις εκ¬ 
παιδευτικές, ερευνητικές και νοσηλευτικές ανάγκες στο γνω¬ 
στικό αντικείμενο της Εντατικής Νοσηλείας - Πνευμονικών 
Νόσων. Το κλινικό έργο περιλαμβάνει την περίθαλψη και νο¬ 
σηλεία βαρέως πασχόντων ασθενών και πασχόντων από 
πνευμονικά νοσήματα. Η περίθαλψη συνίσταται στην πρό¬ 
ληψη, στην κλινική διάγνωση και στη θεραπευτική αντιμετώ¬ 
πιση των πασχόντων. 

β) Παιδιατρική Κλινική, η οποία εξυπηρετεί τις εκπαιδευτι¬ 
κές, ερευνητικές και νοσηλευτικές ανάγκες στο γνωστικό 
αντικείμενο της Παιδιατρικής. Το κλινικό έργο περιλαμβάνει 
τη διάγνωση, τη συντηρητική θεραπεία, την πρόληψη και την 
αποκατάσταση των παθήσεων των παιδιών. 

Άρθρο 2 

Εσωτερικός Κανονισμός 

Ο εσωτερικός κανονισμός των Κλινικών που ιδρύονται με 
το προηγούμενο άρθρο, καθορίζεται σύμφωνα με τα επόμενα 
άρθρα. 


Αρθρο 3 
Αποστολή 

Κάθε Κλινική έχει ως αποστολή: 

α) Την κάλυψη των διδακτικών και ερευνητικών αναγκών 
του Τμήματος Νοσηλευτικής καθώς και των άλλων Τμημάτων 
του Πανεπιστημίου Αθηνών στα θέματα με τα οποία ασχολεί- 
ται η Κλινική σύμφωνα με το άρθρο 1 του παρόντος διατάγμα¬ 
τος. 

β) Την εξυπηρέτηση των διαφόρων κοινωνικών αναγκών, 
όταν και όπστε ζητείται συγκεκριμένη συνδρομή, που ανήκει 
στα θέματα με τα οποία ασχολείται η Κλινική. 

γ) Την ειδίκευση ιατρών, νοσηλευτών καθώς και των άλλων 
λειτουργών των κλάδων υγείας και τη συνεχή εκπαίδευση επι¬ 
μόρφωση αυτών. 

δ) Την άσκηση προληπτικής ιατρικής περίθαλψης και νοση¬ 
λείας σε βαρειά πάσχοντες σε όλες τις φάσεις της νόσου του. 

ε) Την εκτέλεση κλινικών και πειραματικών ερευνητικών 
προγραμμάτων με σκοπό τη μελέτη και αναζήτηση νέων τε¬ 
χνικών και θεραπευτικών μεθόδων. 

στ) Τη συνεργασία και ανταλλαγή επιστημονικών γνώσεων 
με άλλα ακαδημαϊκά ή ερευνητικά ιδρύματα της ημεδαπής ή 
της αλλοδαπής. 

ζ) Την οργάνωση σεμιναρίων, συμποσίων, συνεδρίων, δια¬ 
λέξεων με σκοπό την ενημέρωση του ιατρικού και λοιπού 
προσωπικού της Κλινικής. 

Άρθρο 4 
Προσωπικό 

Το προσωπικό κάθε Κλινικής απαρτίζεται από: 
α) Μέλη του Διδακτικού Ερευνητικού Προσωπικού (Δ.Ε.Π.) 
του Τμήματος Νοσηλευτικής, που το γνωστικό τους αντικεί¬ 
μενο εμπίπτει στα διδακτικά, ερευνητικά και νοσηλευτικά εν¬ 
διαφέροντα στης Κλινικής. 

β) Ειδικευόμενους γιατρούς, νοσηλευτές και λοιπούς επι¬ 
στήμονες. 

γ) Υγειονομικό και λοιπό προσωπικό που τοποθετείται στην 
Κλινική. 

Αρθρο 5 

Διοίκηση - Αρμοδιότητες 

1. Κάθε Κλινική διευθύνεται από μέλος Δ.Ε.Π. του Τμήμα¬ 
τος Νοσηλευτικής που ορίζεται, σύμφωνα με τις διατάξεις του 
άρθρου 28 παρ. 22 του Ν. 2083/1992 (Α’ 159). 

2. Ο Διευθυντής ασκεί τις αρμοδιότητες που ορίζει το άρ¬ 
θρο 7 παρ. 4 του Ν. 1268/1982 και επιπλέον: 

α) Καταρτίζει και εισηγείται το πρόγραμμα λειτουργίας για 
τις διδακτικές και ερευνητικές δραστηριότητες της Κλινικής 
και μεριμνά για την υλοποίησή του: 

β) Μεριμνά για την υλοποίηση των αποφάσεων των συλλο¬ 
γικών οργάνων του νοσοκομείου, στο οποίο λειτουργεί η Κλι¬ 
νική για την παροχή νοσηλευτικού έργου. 

γ) Μεριμνά για τη στελέχωση της Κλινικής με το αναγκαίο 
προσωπικό. 

δ) Μεριμνά για την κατανομή των πόρων, 
ε) Υποβάλλει τον ετήσιο απολογισμό των δραστηριοτήτων, 
στ) Εισηγείται τους υπεύθυνους αναλωσίμων υλικών και 
του κινητού εξοπλισμού, 
ζ) Υπογράφει κάθε εξερχόμενο έγγραφο, 
η) Διαχειρίζεται κάθε έσοδο που περιέρχεται στην Κλινική. 

Άρθρο 6 

Εγκατάσταση - Λειτουργία 

1. Χώρος εγκατάστασης κάθε Κλινικής είναι ο χώρος που 
παραχωρείται για τη διεξαγωγή του διδακτικού - ερευνητικού 
και νοσηλευτικού της έργου. Στο χώρο εγκατάστασης υπάρ¬ 
χει πινακίδα με τον τίτλο της Κλινικής και το ονοματεπώνυμο 
του διευθυντή. 

2. Το ωράριο εργασίας του προσωπικού είναι αυτό που προ- 
βλέπεται για κάθε κατηγορία, σύμφωνα με τις κείμενες διατά¬ 
ξεις. 

3.0 διευθυντής έχει την ευθύνη για την εν γένει λειτουργία 
της Κλινικής και τη χρησιμοποίηση των οργάνων και υλικών 
της. 

Για κάθε ερευνητική εργασία ο Διευθυντής ενημερώνεται 
πριν από τη διεξαγωγή της και καθορίζει μέσα στα πλαίσια της 
αποστολής της την προτεραιότητα στη χρησιμοποίηση οργά¬ 
νων και χώρων σε περίπτωση που δεν υπάρχει σχετική από¬ 
φαση. 

4. Η χρησιμοποίηση ειδικών οργάνων επιτρέπεται μόνο στο 
προσωπικό της Κλινικής ή σε ερευνητές που έχουν ειδική επί 
των οργάνων εκπαίδευση. Κινητά όργανα και σκεύη, τα οποία 
παραδίδονται για τη διεξαγωγή ερευνητικής εργασίας επι- 
στρέφονται μετά τη χρησιμοποίησή τους στην κατάσταση που 
είχαν παραδοθεί. 

5. Με εισήγηση του Διευθυντή στα αρμόδια όργανα του 
ιδρύματος είναι δυνατή η πρόσληψη διακεκριμένων επιστη¬ 
μόνων σε τομείς σχετικούς με διδακτικές, ερευνητικές και 
νοσηλευτικές δραστηριότητες της Κλινικής, σύμφωνα με τις 
διατάξεις του άρθρου 18 παρ. 2 του Ν. 1268/1982. 

Αρθρο 7 
Πόροι 

Πόροι κάθε Κλινικής είναι: 

α) Οι πιστώσεις, οι οποίες προέρχονται από τις δημόσιες 
επενδύσεις, τον τακτικό προϋπολογισμό ή την ιδιαίτερη πε¬ 
ριουσία του Πανεπιστημίου Αθηνών και οι οποίες χορηγούνται 
σύμφωνα με τη διαδικασία του άρθρου 4 του Ν. 2083/1992. 

β) Οι πιστώσεις από άλλες πηγές όπως: 

I) Ετήσια επιχορήγηση επενδύσεων από διάφορα Υπουρ¬ 
γεία της Χώρας. 

II) Κληρονομιές, κληροδοτήματα, δωρεές και κάθε άλλη οι¬ 
κονομική ενίσχυση που προέρχεται από ημεδαπά ή αλλοδαπά 
φυσικά και νομικά πρόσωπα προς το Πανεπιστήμιο Αθηνών 
για την Κλινική εφόσον δεν τίθενται όροι που αντιβαίνουν στο 
σκοπό της Κλινικής και του Πανεπιστημίου Αθηνών. 

γ) Τα κονδύλια που προέρχονται από τα ιδιαίτερα ερευνη¬ 
τικά προγράμματα. 

Αρθρο 8 

Τηρούμενα βιβλία 

Για τις ανάγκες κάθε Κλινικής τηρούνται τα ακόλουθα βι¬ 
βλία και στοιχεία: 

-Πρωτόκολλο εισερχόμενης - εξερχόμενης αλληλογραφίας 

- Βαθμολόγιο φοιτητών 

- Βιβλίο περιουσιακών στοιχείων. 

- Φάκελλος οικονομικών στοιχείων κάθε έτους. 

- Κατάλογος επιστημονικών οργάνων. 

- Αρχείο ασθενών. 

- Βιβλίο επιστημονικής δραστηριότητας. 

- Βιβλίο μεταβολών του προσωπικού. 

- Κάθε άλλο βιβλίο ή στοιχείο που προβλέπεται από την ισχύ- 
ουσα νομοθεσία ή κρίνεται απαραίτητο. 

Στον Υπουργό Εθνικής Παιδείας και θρησκευμάτων αναθέ¬ 
τουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 15 Νοεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣ/ΜΑΤΟΝ 

ΑΝ. ΠΕΠΟΝΗΣ Γ. ΠΑΠΑΝΔΡΕΟΥ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 364 (4) 

Κατάργηση και ίδρυση θέσεων Ειδικού Διοικητικού Τεχνικού 
Προσωπικού (ΕΔΤΠ) - Ανωτάτων Εκπαιδευτικών Ιδρυμά¬ 
των. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) Των άρθρων 11 παρ. 2 και 50 παρ. 1 και 
6 του Ν. 1268/92 «Για τη δομή και λειτουργία των Ανωτάτων 
Εκπαιδευτικών Ιδρυμάτων» (Α' 87). 

β) Του άρθρου 1 παρ. 1β του Ν. 2188/94 (Α' 18). 
γ) Του άρθρου 70 παρ. 12 του Ν. 1566/85 «Δομή και λει¬ 
τουργία της πρωτοβάθμιας και δευτεροβάθμιας εκπαίδευσης 
και άλλες διατάξεις» (Α' 167). 
δ) Του άρθρου 19 παρ. 2 του Ν. 1735/87 (Α' 195). 

2. Του άρθρου 29Α του Ν. 1558/85 όπως αυτό προσετέθη 
με το άρθρο 27 του Ν. 2081 /92 (Α' 154). 

3. Της απόφασης Η/5615α/21.7.94 «Αρμοδιότητες Υφυ¬ 
πουργού ΥΠΕΠΘ» (Β' 567). 

4. Τη γνώμη του Πρυτανικού Συμβουλίου: α) του Εθνικού 
και Καποδιστριακού Πανεπιστημίου Αθηνών (συνεδρ. 10/ 
19.2.92). 

β) Του Αριστοτελείου Πανεπιστημίου Θεσσαλονίκης (συ¬ 
νεδρ. 504/19.12.91). 

γ) Του Πανεπιστημίου Πατρών (συνεδρ. 247/28.7.92). 
δ) Του Πανεπιστημίου Κρήτης (συνεδριάσεις: 159/ 
13.11.92,173/24.3.93). 

5. Τα έγγραφα Β1/254/23.4.92, Β1/127α/2.7.93, Β1/ 
403/2.7.93, Β1/69, 70/7.2.92 και Β1/544/3.11.92 του 
Υπουργείου Εθνικής Παιδείας και θρησκευμάτων με τα οποία 
ζητήθηκε να διατυπώσει τη γνώμη του το Συμβούλιο Ανώτα¬ 
της Παιδείας και το γεγονός ότι έχει παρέλθει άπρακτη η προ¬ 
θεσμία που ορίζουν οι διατάξεις του άρθρου 50 παρ. 3 του Ν. 
1268/82. 

6. Το γεγονός ότι από τις διατάξεις του διατάγματος αυτού 
προκαλούνται ετησίως οι εξής δαπάνες: 

α) Για το οικονομικό έτος 1994 μηδέν καθόσον δεν πρόκει¬ 
ται να πληρωθεί καμιά από τις θέσεις που ανακατανέμονται. 

β) Για το οικονομικό έτος 1995 και εφεξής δαπάνη ύψους 
10.220.000 η οποία θα βαρύνει τον προϋπολογισμό του 
Υπουργείου Εθνικής Παιδείας και θρησκευμάτων (Φορέας 
120 ΚΑΕ 5214). 

Τη 254/1994 γνωμοδότηση του Συμβουλίου της Επικρα- 
τείας με πρόταση του Υπουργού Προεδρίας της Κυβέρνησης 
και της Υφυπουργού Εθνικής Παιδείας και θρησκευμάτων, 
αποφασίζουμε: 

Άρθρο μόνο 

Στα κατωτέρω αναφερόμενα Τμήματα των Ανωτάτων Εκ¬ 
παιδευτικών Ιδρυμάτων καταργούνται κενές θέσεις Ειδικού 
Διοικητικού - Τεχνικού Προσωπικού (ΕΔΤΠ) και ανΤ αυτών 
ιδρύονται ισάριθμες άλλης κατηγορίας ως ακολούθως: 

Α. ΠΑΝΕΠΙΣΤΗΜΙΟ ΑΘΗΝΩΝ 

Τμήμα Επιστήμης Φυσικής Αγωγής και Αθλητισμού: Είκοσι 
(20) κενές θέσεις ΑΡ κατηγορίας καταργούνται και αντ’ αυ¬ 
τών ιδρύονται ισάριθμες θέσεις ΑΤ κατηγορίας. 

Β. ΠΑΝΕΠΙΣΤΗΜΙΟ ΚΡΗΤΗΣ 

α) Τμήμα Βιολογίας: Δεκαέξι (16) κενές θέσεις κατηγορίας 
Μ.Ε. καταργούνται και αντ’ αυτών ιδρύονται οκτώ (8) θέσεις 
ΑΤ κατηγορίας και οκτώ (8) ΑΡ κατηγορίας. 

β) Παιδαγωγικό Τμήμα Νηπιαγωγών: Δύο (2) κενές θέσεις 
ΜΕ κατηγορίας καταργούνται και αντ’ αυτών ιδρύονται ισά¬ 
ριθμες θέσεις ΑΤ κατηγορίας. 

Γ. ΠΑΝΕΠΙΣΤΗΜΙΟ ΘΕΣΣΑΛΟΝΙΚΗ 
Τμήμα Επιστήμης Φυσικής Αγωγής και Αθλητισμού: Τρεις 
(3) κενές θέσεις ΑΤ κατηγορίας καταργούνται και αντ’ αυτών 
ιδρύονται ισάριθμες θέσεις Μ.Ε. κατηγορίας. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3307 


Δ. ΠΑΝΕΠΙΣΤΗΜΙΟ ΠΑΤΡΩΝ 

Τμήμα Χημείας: Μία (1) κενή θέση Μ.Ε. κατηγορίας καταρ- 
γείται και αντ’ αυτής ιδρύεται μία (1) θέση ΑΤ κατηγορίας. 

Στην Υφυπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 15 Νοεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦ. ΕΘΝ. ΠΑΙΔΕΙΑΣ ΚΑΙ ΘΡΗΣ/ΜΑΤΩΝ 

ΑΝ. ΠΕΠΟΝΗΣ ΕΛΕΝΗ ΣΤΕΦΑΝΟΥ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 365 (5) 

Επέκταση εφαρμογής των άρθρων 18 και 23 του Κώδικος Αε¬ 
ροπορικού Δικαίου (Ν. 1815/88 - Α' 250) στους υπηκόους 
Κρατών μελών της Ευρωπαϊκής Ζώνης Ελεύθερων Συναλ¬ 
λαγών (ΕΖΕΣ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 3 του Ν. 1338/1983 «Εφαρ¬ 
μογή του Κοινοτικού Δικαίου (Α' 34), όπως το άρθρο αυτό 
αντικαταστάθηκε από το άρθρο 65 του Ν. 1892/92 «Για τον 
εκσυγχρονισμό και την ανάπτυξη και άλλες διατάξεις» (Α' 
101) και του άρθρου 4 του Ν. 1338/83 όπως αντικαταστά- 
θηκε με το άρθρο 6 παρ. 4 του Ν. 1440/84 «Συμμετοχή της 
Ελλάδος στο Κεφάλαιο στα αποθεματικά και στις προβλεπό- 
μενες Ευρωπαϊκής Τράπεζας Επενδύσεων στο Κεφάλαιο της 
Ευρωπαϊκής Κοινότητας Άνθρακος και Χάλυβος και του Ορ¬ 
γανισμού Εφοδιασμού ΕΥΡΑΤΟΜ» (Α' 70) και τροποποιήθηκε 
με το άρθρο 31 του Ν. 2076/92 «Ανάληψη και άσκηση δρα- 
στηριότητος πιστωτικών ιδρυμάτων και άλλες συναφείς δια¬ 
τάξεις» (Α' 130). 

2. Τις διατάξεις του άρθρου δεύτερου του Ν. 2155/1993 
«Κύρωση της Συμφωνίας για τον Ευρωπαϊκό Οικονομικό 
Χώρο (ΕΟΧ) μετά των Πρωτοκόλλων κ.λπ. (ΦΕΚ 104Α). 

3. Τις διατάξεις του άρθρου 27 του Ν. 2081/92 (ΦΕΚ 
154Α) με το οποίο προσετέθη άρθρο 29Α στο Ν. 1558/85 
(ΦΕΚ137Α). 

4. Το γεγονός ότι από τις διατάξεις του παρόντος Διατάγμα¬ 
τος ουδεμία επιβάρυνση προκύπτει για τον προϋπολογισμό 
της Υπηρεσίας Πολιτικής Αεροπορίας, έτους 1994 (Φορέας 
39/120). 

5. Την υπ' αριθμ. 444/1994 γνωμοδότηση του Συμβουλίου 
της ΕπικρατεΙας, μετά από πρόταση των Υπουργών Εθνικής 
Οικονομίας και Μεταφορών και Επικοινωνιών αποφασί¬ 
ζουμε: 

Αρθρο μόνο 

Σκοπός του παρόντος Π.Δ/τος είναι η προσαρμογή της Ελ¬ 
ληνικής νομοθεσίας προς τις διατάξεις του άρθρου 4 και του 
Πρωτοκόλλου I της Συμφωνίας για τον Ευρωπαϊκό Οικονομικό 
Χώρο που κυρώθηκε με το Ν. 2155/1993 (Α 104). 

Οι ρυθμίσεις που προβλέπονται στα άρθρα 18 και 23 του 
Κώδικα Αεροπορικού Δικαίου (Ν. 1815/88 - ΦΕΚ 250Α) και 
αναφέρονται στην εθνικότητα αεροσκαφών, όπως τα άρθρα 
αυτά αντικαταστάθηκαν με τις παραγρ. 16 και 17 του άρθρου 
17 του άρθρου 40 του Ν. 2065/92 (113Α), εφαρμόζονται και 
προκειμένου για υπηκόους Κρατών της Ευρωπαϊκής Ζώνης 
Ελευθέρων Συναλλαγών (ΕΖΕΣ) πλην της Ελβετίας ή για εται¬ 
ρείες, συνεταιρισμούς ή σωματεία στα οποία μετέχουν και 
υπήκοοι των Κρατών - Μελών της ΕΖΕΣ και αποτελούν Ελλη¬ 
νικά νομικά πρόσωπα κατά την παρ. 2 του άρθρου 18 του Ν. 


1815/88 όπως αυτό αντικαταστάθηκε με την παρ. 16 του άρ¬ 
θρου 40 του Ν. 2065/92. 

Στον Υπουργό Μεταφορών και Επικοινωνιών αναθέτουμε 
τη δημοσίευση και εκτέλεση του παρόντος διατάγματος. 

Αθήνα, 21 Νοεμβρίου 1994 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Γ. ΠΑΠΑΝΤΩΝΙΟΥ ΑΘΑΝΑΣΙΟΣ ΤΖΟΥΡΑΣ 

- + - 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Πράξη 456 της 23 Νοεμβρίου 1994 

Αύξηση του Μετοχικού Κεφαλαίου της Τράπεζας της Ελ¬ 
λάδος 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του άρθρου 9 του Καταστατικού της Τρά¬ 
πεζας της Ελλάδος. 

β. Τις διατάξεις των άρθρων 22 και 23 (παρ. 3 του Ν. 2065/ 
30.6.1992 «Αναμόρφωση της άμεσης φορολογίας και άλλες 
διατάξεις» (ΦΕΚ 113 τ.Α'/30.6.1992). 

γ. Την από 10 Οκτωβρίου 1994 (Συν. 10) απόφαση του Γε¬ 
νικού Συμβουλίου της Τράπεζας της Ελλάδος για αύξηση του 
Μετοχικού τγης Κεφαλαίου κατά 2.781.083.200 δραχμές. 

δ. Την αριθμ. ΕΜΠ. 20352/48/0025/27.10.1994 εισή¬ 
γηση του Υπουργού Οικονομικών, αποφασίζει: 

Εγκρίνει την αύξηση του Μετοχικού Κεφαλαίου της Τράπε¬ 
ζας της Ελλάδος κατά 2.781.083.200 (δύο δισεκατομμμύρια 
επτακόσιες ογδόντα ένα εκατομμύρια ογδόντα τρεις χιλιάδες 
διακόσιες)δραχμές. 

Από το ποσό αυτό 2.730.764.241 δραχμές προέρχονται 
από την αναπροσαρμογή της αξίας των γηπέδων και κτιρίων 
της Τράπεζας 25.997.417 δραχμές διατίθενται από το «Ει¬ 
δικό αποθεματικό από την έκδοση υπέρ το άρτιο μετοχών» 
και 24.321.542 δραχμές από το αποθεματικό προβλέψεων. 

Κατόπιν αυτής της ρύθμισης το Μετοχικό Κεφάλαιο της 
Τράπεζας της Ελλάδος που σήμερα ανέρχεται στο ποσό των 
11.124.338.400 (έντεκα δισεκατομμυρίων εκατόν είκοσι 
τεσσάρων εκατομμυρίων τριακοσίων τριάντα οκτώ χιλιάδων 
τετρακοσίων) δραχμών θα γίνει 13.905.421.600 (δέκα τρία 
δισεκατομμύρια εννιακόσια πέντε εκατομμύρια τετρακόσιες 
είκοσι μία χιλιάδες εξακόσιες) δραχμές. 

Η αύξηση αυτή θα καλυφθεί με την έκδοση 496.622 νέων 
μετοχών ονομαστικής αξίας 5.600 δραχμών. 

Μετά την ανωτέρω αύξηση το Μετοχικό Κεφάλαιο της Τρά¬ 
πεζας της Ελλάδος εκ δραχμών 13.905.421.600 θα διαιρεί¬ 
ται σε 2.483.111 μετοχές ονομαστικής αξίας δρχ. 5.600 η 
κάθε μία. 

Για κάθε 4 παλαιές μετοχές που κατέχουν οι παλαιοί μέτο¬ 
χοι θα λάβουν μία ακόμη. 

Η ισχύς αυτής της Πράξης αρχίζει από τη δημοσίευσή της 
στην Εφημερίδα της Κυβερνήσεως. 

Αυτή η Πράξη να δημοσιευθεί στην Εφημερίδα της Κυβερ¬ 
νήσεως. 

Αθήνα, 23 Νοεμβρίου 1994 

Ο Πρόεδρος Τα Μέλη 

Ακριβές Αντίγραφο 

Ο Γραμματέας του Υπουργικού Συμβουλίου 
ΣΩΤΗΡΗΣ Α. ΛΥΤΡΑΣ 

Πράξη Διοικητή αριθ. 2341/18.11.1994 
(Αρθρο 1 του Ν. 1266/82) 

Επιτόκια χρηματοδότησης των πιστωτικών ιδρυμάτων από 
την Τράπεζα της Ελλάδος. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «Όργανα ασκήσεως της νο¬ 
μισματικής, πιστωτικής και συναλλαγματικής πολιτικής και 
άλλες διατάξεις». 

β) Την ΠΔ/ΤΕ 2185/24.3.1993 και ειδικότερα τα Κεφ. I 
παρ. 3 και Κεφ. II παρ. Δ. 

γ) Την ΠΔ/ΤΕ 2214/15.6.1993, όπως ισχύει (τελ. ΠΔ/ΤΕ 
2331/27.9.94). 

δ) Τη σκοπιμότητα διαμόρφωσης πλέον ορθολογικής διάρ¬ 
θρωσης των επιτοκίων στους μηχανισμούς παρέμβασης της 
Τράπεζας της Ελλάδος στην αγορά χρήματος. 

ε) Τις τρέχουσες νομισματοπιστωτικές συνθήκες, αποφά¬ 
σισε: 

Να τροποποιήσει την ΠΔ/ΤΕ 2214/15.6.1993, όπως ισχύει 
και να καθορίσει από 21 Νοεμβρίου 1994 τα επιτόκια των λο¬ 
γαριασμών που προβλέπονται στο Κεφ I, παρ. 3 και Κεφ. II, 
παρ. Δ, της ΠΔ/ΤΕ 2185/24.3.93 ως εξής: 

1. Αναπροεξόφλησης γραμματίων και συναλλαγματικών σε 
20,5% το χρόνο. 

2. Χρηματοδότησης έναντι ενεχύρου τίτλων του Ελληνικού 
Δημοσίου σε 24% το χρόνο. 

Από τις διατάξεις της Πράξης αυτής δεν προκύπτει δαπάνη 
σε βάρος του κρατικού προϋπολογισμού. 

Η Πράξη αυτή να δημοσιευθεΐ στην Εφημερίδα της Κυβερ- 
νήσεως. 

Ο Διοικητής 
ΛΟΥΚΑΣ ΠΑΠΑΔΗΜΟΣ 

Σύσταση Ανώνυμης Εταιρείας ΠρακτσρεΙας Επιχειρηματικών 
απαιτήσεων υπό την επωνυμία «Εμπορική Ρβο1οππ9 Α.Ε. 
πρακτορείας επιχειρηματικών απαιτήσεων» και συμμετο¬ 
χής της Εμπορικής Τράπεζας της Ελλάδος στο μετοχικό 
κεφάλαιο της υπό σύσταση εταιρείας. 
(Συνεδρίαση 548/9.11.1994, θέμα 1) 

ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 
ΠΙΣΤΩΤΙΚΩΝ ΘΕΜΑΤΩΝ 
Έχοντας υπόψη: 

α) Το Ν. 1905/15.11.90 «για τη σύμβαση πρακτορείας επι¬ 
χειρηματικών απαιτήσεων και άλλες διατάξεις» όπως τροπο¬ 
ποιήθηκε ως προς την παρ. 3 του άρθρου 4 από το Ν. 2232/ 
29.8.94. 

β) Την ΠΔ/ΤΕ 2168/8.1.93, όπως ισχύει, 
γ) Την απόφαση 448/2/7.5.90, όπως ισχύει, 
δ) Το από 4.8.1994 (ΑΠ 12996) έγγραφο της Εμπορικής 
Τράπεζας της Ελλάδος και 

ε) Την επί του θέματος εισήγηση των Διευθύνσεων Νομι¬ 
σματικής Πολιτικής και Τραπεζικών Εργασιών και Γενικής 
Επιθεώρησης Τραπεζών της Τράπεζας της Ελλάδος, αποφά¬ 
σισε τα εξής: 

Εγκρίνεται: 

1. Η παροχή άδειας για την ίδρυση και λειτουργία Ανώνυμης 
Εταιρείας πρακτορείας επιχειρηματικών απαιτήσεων υπό την 
επωνυμία «Εμπορική Ρ 8 θΙοπη 9 Α.Ε. πρακτορείας επιχειρημα¬ 
τικών απαιτήσεων» η λειτουργία και δραστηριότητα της 
οποίας θα διέπεται από τις διατάξεις του Ν. 1905/15.11.90, 

όπως ισχύει. __ __ 

2. Η διάθεση κεφαλαίων μέχρι ποσού δρχ. 1.980.000.000 
(ενός δισεκατομμυρίου εννιακοσίων ογδόντα εκατομμυρίων) 
από την Εμπορική Τράπεζα της Ελλάδος για τη συμμετοχή 
της με ποσοστό 99% στην ως άνω εταιρεία. 

Από τις διατάξεις της παρούσας απόφασης δεν προκαλεί- 
ται δαπάνη σε βάρος του κρατικού προϋπολογιμού. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Ο Πρόεδρος Τα Μέλη Ο Γραμματέας 

Ακριβές αντίγραφο 
Αθήνα, 23 Νοεμβρίου 1994 
Ο Γραμματέας 
Π. ΚΥΡΙΑΚΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



